Sagedderkopp er den eneste norske arten fra denne slekten, men hører til gruppen av dvergedderkopper som er små og ensfarget mørke, og dermed ligner hverandre mye. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd. Hannene av denne arten har svært karakteristiske pedipalper som er uvanlig store, har en rett, tannet overside og et langt, snodd, trådformet vedheng. Artens svært mørke farge er også et bra kjennetegn.